open-index/open-wikipedia-markdown huggingface dataset:
மேர்டொக் பல்கலைக்கழகம்

**மேர்டொக் பல்கலைக்கழகம்** (Murdoch University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். மேற்கு ஆஸ்திரேலியா மாநிலத்தில் பேர்த் நகரத்தில் அமைந்துள்ளது. 1975 ஆம் ஆண்டு தொடங்கப்பட்டது. ஆஸ்திரேலிய பல்கலைக்கழகங்களில் பரப்பளவில் பெரியது இதுவாகும்.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
புதிய இங்கிலாந்துப் பல்கலைக்கழகம்

**புதிய இங்கிலாந்துப் பல்கலைக்கழகம்** (University of New England, Australia) ஆஸ்திரேலியாவிலுள்ள பல்கலைக்கழகங்களுள் ஒன்றாகும். நியூ சவுத் வேல்ஸ் மாநிலத்தில் ஆர்மிடேல் நகரத்தில் அமைந்துள்ளது. 1954 ஆம் ஆண்டு தொடங்கப்பட்டது. ஆஸ்திரேலியாவில் தலைநகரல்லாத நகரொன்றில் தொடங்கப்பட்ட முதற் பல்கலைக்கழகம் இதுவாகும். ஆஸ்திரேலியாவில் வெளிவாரிக் கல்வியை மிக நீண்டகாலம் வழங்கிவரும் பல்கலைக்கழகமும் இதுவாகும்.

## வெளி இணைப்பு
* பல்கலைக்கழக வலைத்தளம்

## மேற்கோள்கள்

பகுப்பு:ஆஸ்திரேலியப் பல்கலைக்கழகங்கள்
நியூ சவுத் வேல்ஸ் பல்கலைக்கழகம்

**நியூ சவுத் வேல்ஸ் பல்கலைக்கழகம்** (University of New South Wales) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1949 ஆம் ஆண்டு தொடங்கப்பட்டது. 1878 இலிருந்து சிட்னி தொழில்நுட்பக் கல்லூரியாகச் செயற்பட்டுவந்ததாகும்.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
மாமனிதர் விருது

**மாமனிதர் விருது** (*Maamanithar*) என்பது தமிழ்மக்களின் வாழ்நிலை மேம்பாட்டிற்காக, உரிமைக்காக, விடுதலைக்காக, விடுதலைப் போராட்டத்திற்காக அரும்பாடுபட்ட தமிழருக்கு தமிழீழ விடுதலைப் புலிகளினால் வழங்கப்பட்ட அதி உயர் விருதாகும்.
  
விடுதலைப்புலிகளின் உயர்மட்டக்குழு ஈழத்தமிழரின் விடிவிற்காகப் பாடுபடுபவர்களின் பெயரைத் தேர்ந்தெடுத்து விடுதலைப் புலிகளின் தலைவர் வே. பிரபாகரனுக்கு சிபாரிசு செய்யும். பிரபாகரன் தலைமையில் கூடும் அம்முக்கியக் குழு, தேர்வு செய்யப்பட்டவர் குறித்து பரிசீலித்து பின்னர் முடிவெடுத்து அவரை விருதுக்கு உரியவராக அறிவிக்கும். மாமனிதர் குறித்த விவரங்கள் விளக்கங்களைத் தந்திருக்கும்.

## மாமனிதர் விருது பெற்றோர்
* அருணாசலம் ஐயா
* காசி ஆனந்தன், (பி. 1938) கவிஞர்
* அரியநாயகம் சந்திரநேரு (1944–2005), அரசியல்வாதி; 9 பெப்ரவரி 2005 இல் வழங்கப்பட்டது.
* சி. ஜே. எலியேசர் (1918–2001), கல்விமான், 19 அக்டோபர் 1997 இல் வழங்கப்பட்டது.
* தில்லைநடராஜா ஜெயக்குமார் (இ. 2007); மார்ச் 2007 இல் வழங்கப்பட்டது.
* யோசப் பரராஜசிங்கம் (1934–2005), அரசியல்வாதி, 25 டிசம்பர் 2005 இல் வழங்கப்பட்டது.
* குமார் பொன்னம்பலம் (1940–2000), அரசியல்வாதி, சனவரி 2000.
* நடராஜா ரவிராஜ் (1962–2006), அரசியல்வாதி, 10 நவம்பர் 2006.
* வை. சச்சிதானந்தசிவம் (ஞானரதன்) (இ. 2006), ஊடகவியலாளர், சனவரி 2006.
* கலைஞானி செல்வரத்தினம்; 1991.
* சி. சிவமகராஜா (1938–2006), அரசியல்வாதி, 22 ஆகத்து 2006.
* கி. சிவநேசன் (1957–2008), அரசியல்வாதி, 7 மார்ச் 2008.
* தர்மரத்தினம் சிவராம் (1959–2005), ஊடகவியலாளர், 30 ஏப்ரல் 2005.
* கவிஞர் நாவண்ணன் (இ 2006), கவிஞர்; 15 ஏப்ரல் 2007.
* அ. துரைராஜா (1934–1994), கல்விமான்.
* வன்னியசிங்கம் விக்னேஸ்வரன் (இ. 2006); ஏப்ரல் 2006.
* இராசரட்ணம்
* தி. கெங்காதரன்
* சிரித்திரன் சுந்தர்

## மேற்கோள்கள்

## வெளி இணைப்புகள்
* மாமனிதர் விருது பெற்றோர்
* மாமனிதர் விருது 

பகுப்பு:தமிழீழம்
பகுப்பு:தமிழீழ விடுதலைப் புலிகள்

பகுப்பு:பரிசுகளும் விருதுகளும்
பகுப்பு:தமிழர் விருதுகள்
குயின்ஸ்லாந்து பல்கலைக்கழகம்

**குயின்ஸ்லாந்து பல்கலைக்கழகம்** (University of Queensland) ஆஸ்திரேலியாவிலுள்ள பல்கலைக்கழகங்களுள் ஒன்றாகும். குயின்ஸ்லாந்து மாநிலத்தில் பிறிஸ்பேன் நகரத்தில் அமைந்துள்ளது. 1909 ஆம் ஆண்டு தொடங்கப்பட்டது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
குயின்ஸ்லாந்து தொழில்நுட்பப் பல்கலைக்கழகம்

**குயின்ஸ்லாந்து தொழில்நுட்பப் பல்கலைக்கழகம்** (Queensland University of Technology) ஆஸ்திரேலியாவிலுள்ள மிகப்பெரிய பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் பிறிஸ்பேன் நகரத்தில் அமைந்துள்ளது. 1908 ஆம் ஆண்டு தொடங்கப்பட்டது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
ஆர். எம். ஐ. டி. பல்கலைக்கழகம்

**ஆர்.எம்.ஐ.டி. பல்கலைக்கழகம்** (*RMIT University*) அல்லது அதிகாரபூர்வமாக **ராயல் மெல்பேர்ண் தொழில்நுட்பக் கழகம்** (*Royal Melbourne Institute of Technology*) ஆஸ்திரேலியாவிலுள்ள பல்கலைக்கழகங்களுள் ஒன்றாகும். இது விக்ரோறியா மாநிலத் தலைநகர் மெல்பேர்ணில் அமைந்துள்ளது. 1887 ஆம் ஆண்டு இது தொடங்கப்பட்டது.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
பகுப்பு:மெல்பேர்ண்
பகுப்பு:விக்டோரியா (மாநிலம்)
தெற்கு ஆஸ்திரேலிய பல்கலைக்கழகம்

**தெற்கு ஆஸ்திரேலிய பல்கலைக்கழகம்** (University of South Australia) ஆஸ்திரேலியாவிலுள்ள பல்கலைக் கழகங்களுள் ஒன்றாகும். தெற்கு ஆஸ்திரேலியா மாநிலத்தில் அடிலெய்ட், வையல்லா நகரங்களில் அமைந்துள்ளது. 1991 ஆம் ஆண்டு தொடங்கப்பட்டது.

## வெளி இணைப்பு
* பல்கலைக்கழக வலைத்தளம்

## மேற்கோள்கள்

பகுப்பு:ஆஸ்திரேலியப் பல்கலைக்கழகங்கள்
சவ்தேர்ன் குறொஸ் பல்கலைக்கழகம்

**சவ்தேர்ன் குறொஸ் பல்கலைக்கழகம்** (Southern Cross University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் அமைந்துள்ளது. இதன் பிரதான வளாகம் லிஸ்மோரில் உள்ளது. 1994 ஆம் ஆண்டு தொடங்கப்பட்டது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
தென் குயின்ஸ்லாந்து பல்கலைக்கழகம்

**தென் குயின்ஸ்லாந்து பல்கலைக்கழகம்** (University of Southern Queensland) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் ரூவூம்பா நகரத்தில் அமைந்துள்ளது. 1967 ஆம் ஆண்டு தொடங்கப்பட்டது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
நியூகாசில் பல்கலைக்கழகம் (ஆத்திரேலியா)

**நியூகாசில் பல்கலைக்கழகம்** (*University of Newcastle, Australia*) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் நியூகாசில் நகரத்தில் அமைந்துள்ளது. 1965 ஆம் ஆண்டு தொடங்கப்பட்டது. 

பகுப்பு:ஆஸ்திரேலியப் பல்கலைக்கழகங்கள்
பகுப்பு:நியூ சவுத் வேல்ஸ்
நொற்றே டேம் பல்கலைக்கழகம்

**நொற்ரே டேம் பல்கலைக்கழகம்** (University of Notre Dame Australia) ஆஸ்திரேலியாவிலுள்ள பல்கலைக்கழகங்களுள் ஒன்றாகும். மேற்கு ஆஸ்திரேலியா மாநிலத்தில் ஃபிறீமான்டில் நகரத்தில் அமைந்துள்ளது. 1989 ஆம் ஆண்டு தொடங்கப்பட்டது. இது ஒரு தனியார் கத்தோலிக்கப் பல்கலைக்கழகம்.

பகுப்பு:ஆஸ்திரேலியப் பல்கலைக்கழகங்கள்
சுவின்பேர்ன் பல்கலைக்கழகம்

**சுவின்பேர்ன் பல்கலைக்கழகம்** (Swinburne University of Technology) ஆஸ்திரேலியாவிலுள்ள பல்கலைக் கழகங்களுள் ஒன்றாகும். விக்ரோறியா மாநிலத்தில் மெல்பேண் நகரத்தில் அமைந்துள்ளது. 1908 ஆம் ஆண்டு தொடங்கப்பட்டது. 

பகுப்பு:ஆஸ்திரேலியப் பல்கலைக்கழகங்கள்
சிட்னி பல்கலைக்கழகம்

thumb|250px|சிட்னிப்பல்கலைக் கழகத்தின் ஒரு கட்டிடம்
**சிட்னிப் பல்கலைக்கழகம்** (*University of Sydney*) ஆஸ்திரேலியாவிலுள்ள பல்கலைக்கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னியில் அமைந்துள்ளது. 1850 ஆம் ஆண்டு தொடங்கப்பட்டது. ஆஸ்திரேலியாவின் மிகவும் பழமையான பல்கலைக்கழகமாகும். ஆஸ்திரேலியாவின் எட்டு ஆய்வுப் பல்கலைக்கழகங்களுள் ஒன்று. ஆஸ்திரேலியாவின் இரண்டாவது பெரிய பல்கலைக்கழகம்.

## மேற்கோள்கள்

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
தாஸ்மானியா பல்கலைக்கழகம்

**தாஸ்மானியா பல்கலைக்கழகம்** (University of Tasmania) ஆஸ்திரேலியாவிலுள்ள பல்கலைக் கழகங்களுள் ஒன்றாகும். தாஸ்மானியா மாநிலத்தில் கோபார்ட் நகரத்தில் அமைந்துள்ளது. 1890 ஆம் ஆண்டு தொடங்கப்பட்டது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
சிட்னி தொழில்நுட்பப் பல்கலைக்கழகம்

**சிட்னி தொழில்நுட்பப் பல்கலைக்கழகம்** (University of Technology, Sydney) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1988 ஆம் ஆண்டு தொடங்கப்பட்டது. ஆஸ்திரேலியாவின் தொழில்நுட்பப் பல்கலைக்கழகங்களில் ஒன்றாகும்.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
மேற்கு சிட்னிப் பல்கலைக்கழகம்

**மேற்கு சிட்னிப் பல்கலைக்கழகம்** (University of Western Sydney) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1989 ஆம் ஆண்டு தொடங்கப்பட்டது.

## வெளி இணைப்பு
* பல்கலைக்கழக வலைத்தளம்

## மேற்கோள்கள்

பகுப்பு:ஆஸ்திரேலியப் பல்கலைக்கழகங்கள்
ஆதாமின் பாலம்

thumb|250px|ஆதாம் பாலத்தின் விண்வெளி புகைப்படம் - இந்தியா (மேல்), இலங்கை (கிழக்கு)
thumb|250px|இராமர் பாலம்
**இராமர் பாலம்** (*Rama's Bridge*) அல்லது **ஆதாமின் பாலம்** (*Adam's Bridge*) என்பது தமிழ் நாட்டில் உள்ள இராமேஸ்வரத்திற்கும் இலங்கையில் உள்ள மன்னார் தீவுகளுக்கும் இடையே உள்ள சுண்ணாம்புக் கற்களால் ஆன ஆழமற்ற மேடுகளாகும். 30 கி.மீ. நீளம் கொண்ட இந்தப் பாலம், மன்னார் வளைகுடாவையும் (தென்மேற்கு) பாக் ஜலசந்தியையும் (வடகிழக்கு) பிரிக்கின்றது. இந்த பாலத்தில், கடல் ஆழம் சுமார் 3 முதல் 30 அடி வரையே உள்ளது. சில மேடுகள் கடல் மட்டத்திற்கு மேலும் உள்ளன. இது இராம சேது (*Ram Setu*) என்றும் அழைக்கப்படுகிறது.

2005 ஆம் ஆண்டு இந்திய அரசு இப்பாலத்தை சேது சமுத்திரத் திட்டத்தின் கீழ் தனுஷ்கோடி அருகே ஆழப்படுத்தி கப்பல் போக்குவரத்திற்கு ஏற்றதாக மாற்றும் முயற்சியை தொடங்கியது. இந்தத் திட்டத்தின் படி சுமார் 400 கி.மீ. தொலைவு மற்றும் சுமார் 30 மணி நேர கடல் பயணம் மிச்சப்படுத்தப்படும் என எதிர்பார்க்கப்பட்டது. ஆனால் இந்த பாலத்தின் தொன்மையைக் காப்பாற்றும் முயற்சியில் *இராமகர்மபூமி இயக்கம்* ஈடுபட்டுள்ளது.

## புராணப் பின்னணி
புராணமான இராமாயணத்தில் இராமர் கடலைக்கடந்து சீதையை இராவணனிடம் இருந்து மீட்பதற்காக மண், மிதக்கும் வகை கல் மற்றும் மரங்களை கொண்டு வானரங்கள் கட்டிய பாலம் பற்றிக் கூறப்பட்டுள்ளது. அந்தப் பாலம் இதுவாக இருக்கலாம் என்று நம்பப்படுகிறது.

## அகழ்வாராய்ச்சி

இந்தப் பாலத்தில் பல்வேறு அகழ்வாராய்ச்சிகள் நடை பெற்று வருகின்றன. அவ்வாறு ஆராய்ந்த பாரதிதாசன் பல்கலைகழகக் குழுவொன்று இந்த பாலம் சுமார் 3,500 ஆண்டுகளுக்கு முன் கட்டப்பட்டிருக்கலாம் என்று கருதுகிறது. சில புவியியல் வல்லுனர்கள் ஆதாம் பாலம் மனிதனால் கட்டப்பட்டதென்று கருதினாலும், பலர் இப்பாலம் இயற்கையாகவே தோன்றியதாக கூறுகின்றனர். செப்டம்பர் 2007ஆம் ஆண்டு மத்திய அரசு உச்சநீதிமன்றத்திற்கு அளித்த அறிக்கையில் ஆதாம் பாலம் மனிதனால் கட்டப்பட்டதற்கு ஆதாரம் இல்லை என்று கூறியது. இந்திய விண்வெளி ஆய்வு மையத்தின் ஒரு அங்கமான விண்வெளி பயன்பாட்டு மையம் நடத்திய ஆராய்ச்சியின் முடிவு இப்பாலம் இயற்கையாக தோன்றியதாக கூறுகிறது. மேலும், இந்திய நிலப்பொதியியல் கழகம் (*geological survey of India*) நடத்திய ஆராய்ச்சியின் பகுதியாக, இப்பாலத்தின் நீரில் மூழ்கிய பாறைகளில் பல இடங்களில் ஆழமான துளையிட்டு கிடைத்த பாறை மாதிரிகளை ஆய்வு செய்ததில், செயற்கையாக மனிதனால் கட்டப்பட்டதற்கு எவ்வித ஆதாரமும் கிடைக்கவில்லை எனக் கூறப்பட்டுள்ளது.

## ஆதாம் பாலம்- பெயர்க்காரணம்
அராபிய செவிவழிக் கதைகளின் படி 1804 ஆம் ஆண்டு ஆங்கிலேயரால், ஆதாம் மலையுச்சியை அடைய இந்த பாலத்தைப் பயன்படுத்தியதாக உள்ள குறிப்பைக் குறிப்பிட்டு அதன்படி "ஆதாம் பாலம்" எனப் பெயரிடப்பட்டது.

## ஆதாரங்கள்


## வெளி இணைப்புகள்

* சேது சமுத்திரத்திட்டம் 
* Photo essay on the Palk Strait.
* Complete Information about Sethusamudram 
* Ram Sethu campaign by Hindu Organizations

பகுப்பு:இராமாயண நிகழிடங்கள்
பகுப்பு:இலங்கையின் புவியியல்
பகுப்பு:தமிழ்நாட்டுப் புவியியல்
பகுப்பு:இராமநாதபுரம் மாவட்டம்
சத்துருக்கொண்டான் படுகொலை

**சத்துருக்கொண்டான் படுகொலை** (*Sathurukondan massacre*) 1990 செப்டம்பர் 9 அன்று இலங்கையின் மட்டக்களப்பு மாவட்டம் சத்துருக்கொண்டான் பகுதியில் தங்கியிருந்த 184 இலங்கைத் தமிழ் அகதிகள் இலங்கை அரச படைகளால் படுகொலை செய்யப்பட்ட நிகழ்வு ஆகும். இது தொடர்பாக இலங்கை அரசு இரு விசாரணைக் குழுக்களை அமைத்தும், எவரும் கைது செய்யப்படவில்லை.

இச்சம்பவத்தை விசாரணை செய்த நீதிபதியின் அறிக்கைப்படி 27 வயதான மோகன சுந்தரி எனும் தாயும் அவரது 3 மாதக்குழந்தையும் படையினரால் "மண்ணா" கத்திகளால் சாகும்வரை குத்தப்பட்டு கொலைசெய்யப்பட்டனர். அத்தோடு 5 கைக்குழந்தைகள், 42 பத்துவயதுக்கு குறைவான சிறுவர்கள், 85 பெண்கள், 28 முதியவர்கள் இச்சம்பவத்தின் போது கொல்லப்பட்டுள்ளனர்.

## படுகொலைகள்
சத்துருக்கொண்டான் கிராமம் மட்டக்களப்பு நகருக்கு அருகே அமைந்துள்ளது. 1990 செப்டம்பர் 9 மாலை 5:30 மணியளவில், சீருடை அணிந்த இராணுவத்தினரும், மற்றும் சில ஆண்களும் கிராமத்தினுள் நுழைந்து கிராம மக்கள் அனைவரையும் வீதியில் கூடுமாறு பணித்தனர். அவர்கள் அனைவரும் அருகில் உள்ள இராணுவ முகாமிற்கு கொண்டு செல்லப்பட்டனர். விசாரணைகள் முடிந்த பின்னர் அவர்கள அனைவரும் விடுவிக்கப்படுவர் என அவர்கள் உறுதியளிக்கப்பட்டனர்.

இத்தாக்குதலில் உயிர் தப்பியதாகக் கருதப்படும் ஒரேயொருவர் கந்தசாமி கிருஷ்ணகுமார் (அகவை 21). இவர் பின்னர் கொடுத்த சாட்சியத்தில்: 

காயமடைந்த கிருஷ்ணகுமார் இருட்டில் மறைந்து ஒருவாறு தப்பி வெளியேறினார். மொத்தம் 184 பேர் படுகொலை செய்யப்பட்டனர்.

## நீதி விசாரணை
இலங்கை அரசாங்கத்தினால், இப்படுகொலைச்சம்பவம் தொடர்பான விசாரணைகளை நடத்தவென இரு விசாரணை ஆணைக்குழுக்கள் நியமிக்கப்பட்டன. ஓய்வுபெற்ற நீதிபதி கே. பாலகிட்ணர் இவ்விசாரணைகளை நடத்தவென அக்காலத்தில் ஆட்சியிலிருந்த பொதுஜன ஐக்கிய முன்னணி அரசாங்கத்தினால் நியமிக்கப்பட்டார். நீதிபதி தனது அறிக்கையில் படுகொலை நிகழ்ந்ததற்கான வலுவான சாட்சியங்கள் இருப்பதாகவும் குற்றவாளிகளுக்கெதிரான கடும் சட்ட நடவடிக்கை மேற்கொள்ளப்படவேண்டும் என்றும் சனாதிபதியை வேண்டிக்கொண்டார். இதுவரை இவ்வாறான சட்ட நடவடிக்கைகளோ, காவல்துறை விசாரணைகளோ மேற்கொள்ளப்பட்டதாக தகவலெதுவும் இல்லை.

## இவற்றையும் பார்க்க
* இலங்கை இனப்பிரச்சினைக் காலக்கோடு

## மேற்கோள்கள்

## வெளி இணைப்புகள்
* சத்துருக்கொண்டான் படுகொலை: சாட்சியங்கள் பேசுகின்றன… (Video)
*http://www.sangam.org/VIOLENCE/sathurukondan9_10_01.htm 
* http://www.disappearances.org/mainfile.php/frep_sl_ne/78/Cyberspace 
* http://www.hrw.org/wr2k1/asia/srilanka.html 
* http://www.tamilnet.com/art.html?catid=13&artid=9824 
* சிறீலங்கா இராணுவத்தின் அதியுச்ச மனித உரிமை மீறல்கள்  மட்டக்களப்பு ஈழநாதம், அணுகப்படது நவம்பர் 26, 2006
* சத்துருக்கொண்டான் படுகொலை தொடர்பாக மட்டக்களப்பு ஆயர் கிங்ஸ்லி சுவாம்பிள்ளை பிபிசிகு வழங்கிய செவ்வி, பிபிசி, செப்டம்பர் 10, 2014 - 
* தமிழர்களை உலுக்கிய இனப்படுகொலை - இராணுவ முகாமிற்குள் நடந்தது என்ன? 

பகுப்பு:இலங்கையில் தமிழர்கள் படுகொலைகள்
பகுப்பு:1990 இல் இலங்கை
பகுப்பு:இலங்கையில் பொதுமக்கள் படுகொலைகள்
பகுப்பு:இரண்டாம் ஈழப்போரில் இலங்கை இராணுவத்தினரின் தாக்குதல்கள்
இலங்கைக் கடற்படை

இலங்கையின் முப்படைகளுள் ஒன்றான **இலங்கைக் கடற்படை** 1937 இல் இலங்கைக் கடற் தன்னார்வலர்களின் படையாக உருவாகியது இரண்டாம் உலக மகா யுத்ததைத் தொடர்ந்து ராயல் கடற்படையாக மாற்றமடைந்து 1972 இல் இலங்கைக் கடற்படையாக பெயர்மாற்றமடைந்தது.

## சுனாமி
சுனாமி இலங்கையைத் தாக்கியபோது திருகோணமலைக் கடற்படைத்தளம் பலத்த சேதங்களுக்கு உள்ளானது இதை உடனடியாக காலியில் உள்ள கடற்படைத் தளத்திற்கு அறிவித்த போதும் நடவடிக்கை ஏதும் எடுக்காத்தாலேயே சுனாமியில் இலங்கையின் தென்பகுதியிலும் பல பொதுமக்கள் சுனாமியால் பாதிக்கப்பட்டனர்.

## தற்போதைய நிலை
இலங்கையின் தற்போதைய அதிபரான மகிந்த ராஜபக்சவும் தனது இரண்டாவது மகனைக் கடற்படையில் இணைத்துள்ளதாகப் பெரிதும் பிரச்சாரம் செய்யப்பட்டபோதும்  பின்னர் இலங்கை அரச செலவில் மேற்படிப்பிற்காக இலண்டனிற்கு அனுப்பப்பட்டார். விடுதலைப் புலிகளின் அமைப்பான கடற்புலிகளுடன் அடிக்கடி மோதல்கள் நிகழ்ந்துள்ளன.

## ஆதாரங்கள்


## வெளியிணைப்புகள்
* இலங்கைக் கடற்படை  - அதிகாரப்பூர்வ இணையத்தளம்

பகுப்பு:இலங்கை ஆயுதப் படைகள்
மேற்கு ஆஸ்திரேலியப் பல்கலைக்கழகம்

**மேற்கு ஆஸ்திரேலியப் பல்கலைக்கழகம்** (University of Western Australia) ஆஸ்திரேலியாவிலுள்ள பல்கலைக் கழகங்களுள் ஒன்றாகும். மேற்கு ஆஸ்திரேலியா மாநிலத்தில் பேர்த் நகரத்தில் அமைந்துள்ளது. 1911 ஆம் ஆண்டு தொடங்கப்பட்டது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
விக்டோரியா பல்கலைக்கழகம்

thumb | வலது
**விக்ரோறியா பல்கலைக்கழகம்** (Victoria University, Australia) ஆஸ்திரேலியாவிலுள்ள பல்கலைக் கழகங்களுள் ஒன்றாகும். விக்ரோறியா மாநிலத்தில் மெல்பேண் நகரத்தில் அமைந்துள்ளது. 1906 ஆம் ஆண்டு தொடங்கப்பட்டது.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
மட்டக்களப்பு ஈழநாதம்

right
**மட்டக்களப்பு ஈழநாதம்** மட்டகளப்பில் கொக்கட்டிச்சோலையில் இருந்து வெளியாகும் பத்திரிகையாகும். இது முன்னர் தமிழ் அலை என அறியப்பட்ட பத்திரிகையாமெனினும் இதை விடுதலைப் புலிகள் அமைப்பில் இருந்து பிரிந்த தமிழீழ மக்கள் விடுதலைப் புலிகள் (கருணா குழுவினர்) வெளியிடத் தொடங்கியதால் இது மட்டக்களப்பு ஈழநாதம் என வெளிவரத்தொடங்கியது. இது வார இதழ் மற்றும் வார இறுதியில் சிறப்புப் பதிப்புக்களாக வெளிவருவதோடு இணையத்திலும் செய்திகள் பிரசுரிக்கப்படுகின்றன.

## வெளியிணைப்புகள்
*மட்டக்களப்பு ஈழநாதம் 

பகுப்பு:ஈழத்துப் பத்திரிகைகள்
பகுப்பு:மட்டக்களப்பு
பகுப்பு:இலங்கைத் தமிழ் நாளிதழ்கள்
சிறேதொகோ தீபகற்பம்

**சிறேதொகோ தீபகற்பம்** (知床半島 ஷிறேடொகோ அண்தோ) யப்பானின் நான்கு பிரதான தீவுகளுல் மிக வடக்கில் அமைந்துள்ளதான ஒக்கைடோ தீவின் கிழக்குப்பகுதியில் அமைந்துள்ளது. இது ஒகோட்ஸ் கடலை நோக்கி ஊடுருவி காணப்படுகிறது. யுனெஸ்கோ நிறுவனம் இப்பகுதியை 2005 ஜூலை 15 அன்று உலக உரிமை பிரதேசமாக பிரகடணப்படுத்தியது. சிறேதொகோ என்ற பெயர் இப்பிரதேசத்தின் ஆதி குடிகளின் மொழியான ஐனு மொழியில் உலக முடிவு என்ற அர்த்தம் தரும் பதத்தில் இருந்து யப்பானிய மொழிக்கு மறுவியதாகும்.
## புவியியல்
தீபகற்பத்தின் அந்ததில் காணப்படும் சிறேதொகோ முனை தொடக்கம் தீபகற்கபத்துக்கூடாக சங்கிலித்தொடரான எரிமலைகள் காணப்படுகின்றன. இவ்வெரிமலைத் தொடரில் மிக உயரமான கொடு முடியான உதபெட்சுதகே, மற்றும் சிறேதொகோய்யோசான் என்ற கொடுமுடிகள் பிரசித்தமானவை. இங்குள்ள எரிமலைகளில் இருந்து பல வெண்நீர் ஊற்றுகள் தோற்றம் பெறுகின்றன இவ்வூற்றுகளுக்கு அருகில் ஒன்சென்கள் நடாத்தப்பட்டு வருகின்றன. இவ் ஒன்சென்சன்கள் காரணமாக சுற்றுலா பயணிகள் அதிகளவில் வருகை தருகின்றனர்.

## தாவரங்களும் விலங்குகளும்
இங்கு கூம்பு வடிவ ஊசியிலை தாவரங்களும் அகன்ற இலை தாவரங்களும் கலப்பாக காணப்படுகின்றன. நரிகள், பிரவுன் கரடிகள் யப்பானிய மான்கள் போன்றவை இங்கு பரவலாக காணப்படுகின்றதோடு கடல்ச் சிங்கங்கள் அடிக்கடி கடற்கரைக்கு வந்து போவது வழக்கமாகும்.

## பாதுகாப்பு நடவடிக்கைகள்
இப்பிரதேசத்தின் இயற்கை அழகை பாதுகாக்கும் வகையிலும் வனவிலங்களின் பாதுக்காப்புக்காகவும் 1964 இல் இப்பிரதேசம் பாதுக்காக்பட்ட பிரதேசமாக அறிவிக்கப்பட்டு, சிறேதொகோ தேசிய வனம் நிறுவப்பட்டது. இங்கு சுற்றுலா பயணிகளுக்கு பார்வைக்கன சிறிய பிரதேசம் தவிர ஏனைய பகுதிகளுக்கு மக்கள் பிரவேசிப்பது தடை செய்யப்பட்டுள்ளது.

பகுப்பு:சப்பான்
பகுப்பு:ஹொக்கைடோ
பகுப்பு:மூவலந்தீவுகள்
பிளேபோய்

**பிளேபோய்** வயது வந்தோருக்கான அமெரிக்க இதழாகும். இந்த இதழ் பெண்களை கவர்ச்சியாகவும், நிர்வாணமாகவும், ஆபாசமாகவும் காட்சிப்படுத்துகின்றது. 1953 இல் ஹூக் ஹெஃப்னர் என்பவரால் தோற்றுவிக்கப்பட்ட இது பிளே போய் தொழிலகம் என்னும் நிறுவனமாக தொலைக்காட்சி, இணையம் போன்ற எல்லா ஊடகங்களையும் பயன்படுத்தும் நிறுவனமாக வளர்ச்சியடைந்துள்ளது. ஐக்கிய அமெரிக்காவிலிருந்து மட்டுமின்றி உலகின் பல நாடுகளிலும் பதிப்புக்கள் வெளிவருகின்றன. பெண்களின் நிர்வாணப் படங்களையும் விளையாட்டு, நுகர்வுப் பொருட்கள் போன்ற பலவித அம்சங்கள் பற்றிய கட்டுரைகளையும் சில வேளைகளில் புனைவு இலக்கியங்களையும் தாங்கி வெளிவருகிறது. சீனா, மியன்மார், மலேசியா, சிங்கப்பூர் போன்ற பல நாடுகள் இவ்விதழுக்குத் தடைவிதித்துள்ளன.

2016லிருந்து அட்டையில் கவர்ச்சிப் படங்கள் இடம் பெறாது என பிளேபாய் நிறுவனம் அறிவித்துள்ளது. பிஜி 13 என்ற பதின்மூன்று வயதுக்கு மேலானவர்களுக்கு மட்டுமே என்ற அறிவிப்புடன் இதழ்கள் வெளிவந்தன. இணைய வளர்ச்சியின் காரணமாக பிளேபோயின் விற்பனை குறைந்ததுள்ளது.

## ஆதாரங்கள்


## வெளி இணைப்புகள்

;Official
* Playboy.com
* Playboy Enterprises Inc. (Corporate website)
* ''Playboy'' UK 

;Others
* ''Playboy'' Covers of the World—Thousands of *Playboy* covers from all past and present editions worldwide.
* Crossett, Andrew, "*[http://www.aeolia.net/playboy/playboy.htm Index: The Women of  *Playboy*&nbsp;– 1967&nbsp;– 2007]*", 2007.
* Playmate database at the University of Chicago - archived version June, 2008 
* A full listing of the ''Playboy'' Interview subjects and their interviewers
* Josh Lambert, "My Son, the Pornographer: Jewish Editors at ''Playboy''" 
* Playboy's Chicago history

பகுப்பு:இதழ்கள்
பகுப்பு:பாலின்ப இலக்கியம்
பகுப்பு:ஆங்கில இதழ்கள்
தமிழ் குனூ/லினக்சு காலக்கோடு

## 2006
*சூன் 8 - உபுண்டு தமிழ் குழுமம் http://www.ubuntu-tam.org/ சிறீ ராமதாசால் ஆரம்பிக்கப்படுகிறது

## 2005
*IBM® S/390® IBM® eServer™ zSeries® Architectures க்கான நிறுவல் கையேடு  தமிழில் வெளிவருகின்றது. குறிப்பு: இதை பயர்பாக்ஸ் உலாவியில் சரியாக்கப் பார்க்க. View ->Character Encoding -> UTF-8 ஐத் தேர்ந்தெடுக்கவும்.

## 2002

* வெங்கட்ரமணனால்  "Tamil Linux Howto" எனும் கையேடு எழுதப்படுகிறது http://www.linux.com/howtos/Tamil-Linux-HOWTO/index.shtml
*ஆகத்து 6 இல் நொப்பிக்ஸ் இனை தமிழ்ப்படுத்தும் முயற்சியில் ஈடுபட்டிருப்பதாக வசீகரன் தமிழினிக்ஸ் குழுமத்துக்கு அறிவிக்கிறார் http://tech.groups.yahoo.com/group/tamilinix/message/1205
*மான்ட்ரேக் லினக்ஸ் 9.0, முதல் தமிழ் உள்ளடக்கப்பட்ட குனூ/லினக்ஸ் இயக்குதளமாக வெளிவருகிறது.

## 2000

*அக்டோபர் 23 கேடீஈ 2.0 முதன்முறையாக தமிழ் மொழிபெயர்ப்பு பொதியுடன் வெளியாகிறது. (கே டீ ஈ இல் இடம்பெற்ற முதல் இந்திய மொழி தமிழேயாகும். 
*கே டீ ஈ 2.0  தமிழை கொண்டிருக்கும் என்ற அறிவித்தல் மடற்குழுக்களில் வெளியாகிறது http://tech.groups.yahoo.com/group/tamilinix/message/27
*சூலை 27, 2000 அன்று தமிழினிக்ஸ் மடலாடற்குழு ஆரம்பிக்கப்படுகிறது http://tech.groups.yahoo.com/group/tamilinix/ 

பகுப்பு:காலக்கோடுகள்
பகுப்பு:குனூ
பகுப்பு:தமிழ் லினக்சு
ஜோன் கட்பெரி

**ஜோன் கட்பெரி** (John Cadbury, 1802 – 12 மே, 1889) இங்கிலாந்தின் பேர்மிங்காமில் சொக்கலேற் நிறுவனமொன்றைத் தாபித்தவர். இது வளர்ச்சிபெற்று உலகின் மிகப்பெரிய சொக்கலேற் தயாரிப்பு நிறுவனமான Cadbury-Schweppes நிறுவனத்தின் ஒரு பகுதியாக உள்ளது.

1826 இல் திருமணம் செய்த முதல் மனைவி இரண்டாண்டுகளில் இறந்ததைத் தொடர்ந்து கட்பெரி 1932 இல் மீண்டும் திருமணம் செய்தார். அவர்களுக்கு ஏழு பிள்ளைகள. கட்பெரி 1861 இல் ஓய்வுபெற்றதைத் தொடர்ந்து அவரது பிள்ளைகளே வியாபாரத்தை நடத்தினர்.

## மேற்கோள்கள்

பகுப்பு:தொழிலதிபர்கள்
பகுப்பு:1802 பிறப்புகள்
பகுப்பு:1889 இறப்புகள்
ஒன்சென்

**ஒன்சென்** (温泉) யப்பானின் இயற்கை வெந்நீர் கொண்ட பொதுக் குளியல் அறைகளாகும். ஓன்சென் யப்பானிய கலாச்சாரத்தில் முக்கிய இடம் வகிக்கிறது. ஒரு நாளைக்க்கு 12 மணித்தியாளங்கள் வேலைச் செய்வதை நோக்காகக் கொண்ட யப்பானியர்களுக்கு ஓய்வைக் கொடுக்கும் முக்கிய இடமாகும். மேலும் இங்கு ஆடையின்றியே குளியல் மேற்கொள்ளபட வேண்டும் என்பது ஒரு கட்டாய விதியாகும். ஆண் பெண்களுக்கு தனியான பிரிவுகள் காணப்படுவதோடு இருபாலருக்கும் பொதுவான ஒன்சென்களும் காணபபடுகின்றன. ஒன்சென் பற்றிய விளம்பரங்கள் தொலைக்காட்சிகளிலும் ஒளிபரப்பாவது வழக்கமாகும். ஒன்சென்கள் கொரியாவிலும் பிரபலமாக காணப்படுகிறது.

## குறிப்புகள்


## வெளியிணைப்புகள்
*Onsen of Fukuoka Prefecture  from official page of Fukuoka Prefecture Tourism Association
*Reviews of onsen in Fukuoka prefecture 
*Secret Onsen a database of onsen all around Japan
*The Way of the Hot Springs Beppu Onsen Rally Blog

பகுப்பு:ஜப்பானியப் பண்பாடு
சிறேதொகோ தேசிய வனம்

**சிறேதொகோ தேசிய வனம்** (கன் எழுத்து:知床国立公園 சிறேதொகோ கொகுரிட்சு கோயென்) சிறேதொகோ தீபகற்பத்தின் பெரும் பகுதியை அடைத்து அமைந்துள்ளது. யப்பானின் ஒக்கைடோ தீவின் கிழக்கு மூலையில் அமைந்துள்ள இப்பிரதேசம் யப்பானில் மிகவும் தனிமைப்படுத்தப்பட்ட பிரதேசமாகும். இங்கு பெரும்பாலான பகுதிகளைக் கால் நடையால் மட்டுமே அணுக முடியும். இவ்வனம் பிரவுன் கரடிகளுக்கு பிரசித்தமானதாகும். மேலும் இரசியாவால் ஆக்கிரமிக்கப்பட்டுள்ள யப்பான் உரிமை கோரும் குனசிறி தீவு இப்பிரதேசத்துக்கு அருகில் அமைந்துள்ளது. 2005 யுனெஸ்கோ இவ்வனத்தை உலக உரிமையாக அடையாளப்படுத்தியது. மேலும் குனசிறி தீவையும் சேர்த்து எல்லை கடந்த உலக உரிமை சமாதான பூங்காவாக அபிவிருத்தி செய்ய அறிவுறுத்தியது.

750px|center|thumbnail|கடலில் இருந்தான சிறேதொகோ தேசிய வனத் தோற்றம்

## வெளியிணைப்புகள்
* Shiretoko National Park on Wikivoyage
* சிறேதொகோ தேசிய வனம் பற்றிய தளம்  

பகுப்பு:சப்பான்
பகுப்பு:ஹொக்கைடோ
பகுப்பு:சப்பானிய உலக பாரம்பரியக் களங்கள்
ஆர்தர் கொனன் டொயில்

சேர் **ஆர்தர் கொனன் டொயில்** (Sir Arthur Conan Doyle, மே 22, 1859 – ஜூலை 7, 1930) உலகப் புகழ்பெற்ற துப்பறியும் கதாபாத்திரமான செர்லக் ஹோம்சை உருவாக்கிய ஸ்கொட் எழுத்தாளர். துப்பறியும் புனைகதைத் துறையின் பெரும் மாற்றத்துக்குப் பங்களித்தவர். விஞ்ஞானப் புனைகதைகள், வரலாற்று நாவல்கள், நாடகங்கள், கவிதை, அ-புனைவு எனப் பெருமளவு எழுதியவர்.

## வெளி இணைப்புகள்
* இவரைப் பற்றிய வலைத்தளம்
* குட்டன்பேர்க் திட்டத்தில் இவரது படைப்புக்கள்
* Sir Arthur Conan Doyle mobile ebooks 

பகுப்பு:ஆங்கில எழுத்தாளர்கள்
பகுப்பு:பிரித்தானிய எழுத்தாளர்கள்
பகுப்பு:1859 பிறப்புகள்
பகுப்பு:1930 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:பிரித்தானியக் கவிஞர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
சுசி

300px|thumb|right|தாயாரிப்பு முறையின் படி சுசி வகைகள்

**சுசி** அல்லது **சுஷி** (*Sushi*; கன் எழுத்து:寿司) வினாகிரி இட்டு சமைக்கப்பட்ட சோற்றுடன் கடலுணவுகள் இறைச்சி, காய்கறி அல்லது முட்டை போன்றவற்றை நிரப்பிகளாகவோ மேல்படையாக இட்டோ தயாரிக்கப்படும் உணவாகும். இவ்வாறு மேல்-படையாக அல்லது நிரப்பிகளாக பயன்படுத்தப்படும் உணவு சமைக்கப்பட்டதாகவோ, சமைக்கப்படாததாகவோ உப்பூட்டபட்டவையாகவோ இருக்கலாம். எல்ல சுசி வகையிலும் சோறு கட்டாய அங்கமாகும்.

## தயாரிப்பு முறைகள்
சுசியின் வகை அது தயாரிக்கப்படும் முறையால் அல்லது பயன்படுத்தப்படும் மேல்-படை அல்லது நிரப்பிகள் போன்றவற்றால் வேறுபடுத்தப்படுகிறது. சுசி தயாரிக்கபடும் முறைகளைப் பிரதானமாக மூன்றாக பிரிக்கலாம்;

# மகிசுசி: நொரியில் (கடல் பாசியை மெல்லியதாக அழுத்தி உலரவைத்து செய்யப்படுவது) சோறு மற்றும் ஏதாவது நிரப்பிகள சுற்றப்பட்டு உருளை வடிவில் செய்யப்படுபவை. மக்கி நான்கு வகைப்படும்.
## ச்சூ மக்கி: மத்திம அளவாக உருட்டப்பட்ட மக்கி, ஒன்ற்கு மேற்பட்ட மூலப் பொருட்களைக் கொண்டிருக்கும்.
## ஃபூடொ மக்கி: தடிப்பாக உருட்டப்பட்ட மக்கி, ஒன்ற்கு மேற்பட்ட மூலப் பொருட்களைக் கொண்டிருக்கும்.
## ஒசோ மக்கி: மெல்லியதாக உருட்டப்பட்ட மக்கி, ஒரு மூலப்பொருளை மட்டுமே கொண்டிருக்கும்.
## டெமக்கி: கூம்பு வடிவிலான மக்கி சுசி
# நிகிரிசுசி: கையில் பிடிக்கப்படும் நீள் கோள வடிவான சோறு உருண்டைக்கு மேல்-படை ஒன்று இட்டு செய்யப்படும் சுசி
# குண்கன் மகிசுசி: நொரியால் செய்யப்பட்ட உருளைக்குள் அடியில் சோறு இட்டு மேல் பகுதியில் மீன் முட்டை இட்டு செய்யப்படும் சுசி
பயன்படுத்தப்படும் மேல்-படை அல்லது நிரப்பிகளைக் கொண்டு சுசி வகைப்படுத்தப்படும் போது அது சோறுடன் பயன்படுத்தப்படும் மற்றை மூலப்பொருளின் பெயரை
கொள்ளும். இதன் படி பல சுசி வகைகள் காணப்படுகின்றது.

## வெளி இணைப்புகள்

* 

## மேற்கோள்கள்

பகுப்பு:சப்பானிய உணவுகள்
வீரவில பன்னாட்டு வானூர்தி நிலையம்

**வீரவில பன்னாட்டு வானூர்தி நிலையம்** (*Weerawila International Airport*) என்பது இலங்கையில் நிர்மாண பணிகள் ஆரம்பிக்கப்பட்டு பின்னர் இடைநிறுத்தப்பட்ட பன்னாட்டு வானூர்தி நிலையமாகும். இலங்கை அரசுத்தலைவராக மகிந்த ராசபக்ச பதவியேற்றதன் முதலாம் ஆண்டு நிறைவைக் குறிக்கும் நாளான நவம்பர் 19, 2006 அன்று தெற்கிலங்கையில் அம்பாந்தோட்டை மாவட்டத்தில் வீரவில என்ற இடத்தில் அடிக்கல் நாட்டப்பட்டு ஆரம்பிக்கப்பட்டது.

இவ்வானூர்தி நிலையமானது 4 கிலோமீட்டர்கள் நீளமான ஓடுபாதை மற்றும் ஒரே நேரத்தில் 14 வானூர்திகளைத் தரிக்கும் வசதி போன்றவற்றைக் கொண்டிருக்கக் கூடியதாக வடிவமைக்கப்பட்டது. இதற்காக 125 மில்லியன் அமெரிக்க டாலர்களை இலங்கை அரசு செலவிடவிருந்தது. இத்திட்டமானது 2009இல் நிறைவடையும் என எதிர்பார்க்கப்பட்டது.

இத்திட்டம் பல சுற்றுச்சூழல் இடர்களைத் தோற்றுவித்ததை அடுத்து முற்றாகக் கைவிடப்பட்டது. இதற்குப் பதிலாக அம்பாந்தோட்டையில் மத்தலை என்னுமிடத்தில் புதிய பன்னாட்டு விமான நிலையம் ஒன்று அமைக்கப்பட்டது. 

## தற்போதய  நிலை
இவ்விமான நிலையம் தற்போது இலங்கை வான்படைத் தளமாக இயங்குகிறது.

## உசாத்துணைகள்

பகுப்பு:இலங்கை வானூர்தி நிலையங்கள்
அசோக் குமார் (திரைப்படம்)

**அசோக் குமார்** 1941-ஆம் ஆண்டு வெளிவந்த தமிழ்த் திரைப்படம் ஆகும். 
இளங்கோவன் உரையாடல் எழுத,  ராஜா சந்திரசேகர் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், சித்தூர் வி. நாகையா, என். எஸ். கிருஷ்ணன், எம். ஜி. இராமச்சந்திரன், பி. கண்ணாம்பா, டி. வி. குமுதினி மற்றும் பலர் நடித்துள்ளனர். நியூடோன் ஸ்டுடியோவில் மதுரை முருகன் டாக்கி பிலிம் கம்பெனியால் இது தயாரிக்கப்பட்டது.

## கதை

போர்க்களம் சென்று வெற்றி வீரனாக வந்த தனது மகன் குணாளனை (*தியாகராஜ பாகவதர்*), தன் இளையாளான திசியரட்சதைக்கு (*கண்ணாம்பா*) அறிமுகப்படுத்தினார் அசோகர் (*வி. நாகையா*). அப்பால் அவனுக்கு விரைவாகவே யுவராஜ பட்டாபிசேகம் செய்யவும் நினைத்தார்.

இந்த மகிழ்ச்சிச் செய்தியை தன் காதலி காஞ்சனமாலாவிடம் (*[[டி. வி. குமுதினி]]*) தெரிவித்தான் குணாளன். அதை ஒட்டுக்கேட்ட திசியரட்சதையின் தோழி பிரமீளா (டி. ஏ. மதுரம்) ஆத்திரங் கொண்டு பட்டாபிசேகம் நடக்காதவாறு செய்துவிடவேண்டுமென முயற்சித்தாள். ஆயினும் குணாளனின் பட்டாபிசேகம் நடக்காது நிற்கவில்லை. அந்த பட்டாபிசேகத்தின் போது, திசியரட்சதை குணாளன் நெற்றியில் திலகமிட்டாள். அவனது ஸ்பரிசம் பட்டதும் தன்னையுமறியாமல் அவன்மீது காதல் கொண்டாள். அன்றிரவு காஞ்சனமாலையும் குணாளனும் உல்லாசமாகப் பாடிக்கொண்டிருந்தனர். அவர்களது காதல் பாட்டு திசியரட்சதையின் காமத்தீயை நன்றாகக் கிளறிவிட்டுவிட்டது.

மறுநாள் தன் தந்தையின் விருப்பப்படி குணாளன் திசியரட்சதையின் முன் பாடினான். அவன் பாடிக்கொண்டிருக்கும் போதே, அசோகர் மந்திரியின் அழைப்பிற்கிணங்க, வேலையாக வெளியே சென்றார். இதுதான் சமயம் என்று குணாளனைத் தன் இச்சைக்கு இசையத் தூண்டினாள் இளையராணி. குணாளன் மறுத்தான். இளையராணி வெகுண்டாள். அசோகர் வந்தார். குணாளன் மீது வீண் பழி சுமத்தினாள் திசியரட்சதை.

குணாளன் நாடுகடத்தப்பட்டான். கர்ப்பவதியான காஞ்சனமாலாவையும் வெளியில் துரத்தினாள். குணாளனின் இரு கண்களையும் பிடுங்கச் செய்து வெளியில் துரத்தினாள். கண்ணற்ற குணாளனும், திக்கற்ற காஞ்சனமாலையும் ஒரு கிராமத்தில் சந்தித்து அங்கு கொஞ்ச நாள் தங்க, காஞ்சனமாலைக்கு ஒரு பெண் குழந்தை பிறக்கிறது. அங்கிருந்து குழந்தையுடன் ஊரூராக பிச்சை யெடுத்துப் போய்க் கொண்டிருக்க, திடீரென்று குழந்தை இறந்து விடுகின்றது.

இதற்கிடையே மகனின் பிரிவாற்றாமையினால் மனம் நொந்து சுகவீனமடைந்து, அரச மருத்துவர் சொற்படி, சுவர்ணகிரியில் திசியரட்சதையுடன் வந்திருந்த அசோகர், பாட்டுப்பாடி பிச்சையெடுத்துத் திரிந்த குணாளனின் குரலைக் கேட்டு, அவர்களை வரவழைத்து உண்மை அறிந்தார். திசியரட்சதை நஞ்சருந்தி மாண்டாள்.

புத்தபிக்கு உபகுப்தாச்சாரியாரின் (கே. மகாதேவய்யர்) உதவியால் பகவான் புத்தரின் சந்நிதானத்தில் குணாளனின் இழந்த கண்கள் இரண்டையும் பெற்று சுகமாக வாழ்கிறார்கள்.

## நடிகர்கள்

## இப்படத்தில் இடம்பெற்ற பாடல்கள்
இப்படத்தில் மொத்தம் 19 பாடல்கள் இடம்பெற்றிருந்தன. பாபநாசம் சிவன் பாடல்களை இயற்றியிருந்தார். *உனைக் கண்டு மயங்காத பேர்களுண்டோ*, *சத்வகுண போதன்*, *பூமியில் மானிட ஜென்ம மடைந்துமோர்* ஆகிய பாடல்கள் மிகப் பிரபலான பாடல்களாகும்.

## மேற்கோள்கள்

## வெளியிணைப்புகள்
* சர்வதேச திரைப்பட தரவுத் தளத்தில் அசோக்குமார்

பகுப்பு:1941 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:எம். கே. தியாகராஜ பாகவதர் நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:சித்தூர் வி. நாகையா நடித்த திரைப்படங்கள்
நாசரேத்து

**நாசரேத்து** வடக்கு இசுரேலின் வடக்கு மாவட்டத்தில் அமைந்துள்ள பழமை வாய்ந்த நகராமாகும். விவிலியத்தின் ஏற்பாட்டில் இயேசு தனது குழந்தை பருவத்தில் வாழ்ந்த இடமாகக் கூறப்படுகின்றது. இந்நகரிலும் அதன் சுற்று வட்டாரத்திலும் விவிலியத்தின் முக்கிய சம்பவங்கள் நிகழ்ந்ததாக கருதப்படும் இடங்களில் பல கிறிஸ்தவ ஆலயங்கள் காணப்படுகின்றன. ஆண்டுதோறும் பல கிறிஸ்தவ யாத்திரிகர்கள் இந்நகருக்கு வருவது வழக்கமாகும். நாசரேத்து என்ற பெயர் "நெஸ்தர்"-முளை என்ற பதத்தில் இருந்து தோன்றியதாக சிசேரியாவின் யுசேபியுஸ் என்ற (கிபி 275 – 339) கிறிதவ ஆயர் தெரிவித்த கருத்தானது 20-ஆம் நூற்றாண்டு வரை நிலவி வந்தாலும் "நசரா" உண்மை என்ற பதத்தில் இருந்து வந்ததாக வாதிடுவோரும் உள்ளனர். இது "நஸ்-ரீன்"-ஒதுக்கப்பட்ட என்பதோடு குழப்பிக் கொள்ளக் கூடாது.

## உசாத்துணை

## வெளி இணைப்புகள்

* Nazareth Official City Website 
* Nazareth entry in historical sourcebook by Mahlon H. Smith
* Nazareth Jewish Encyclopedia
* Nazareth Easton's Bible Dictionary
* Nazareth Village, recreation of Nazareth 2000 years ago. The Nazareth Jesus Knew
* Nazareth Travel Guide 

பகுப்பு:இசுரேலிய நகரங்கள்
சசிமி

thumb|right|250px|உண்பதற்கு தயாரான சசிமி
thumb|பாரம்பரியமானது சசிமி
**சசிமி** அல்லது சஷிமி (கன் எழுத்து: 刺身) சமைக்கப்படாத புதிய கடலுணவுகளைக் கொண்டு தாயாரிக்கப்படும், யப்பானிய உணவாகும். இதில் கடலுணவுகள் 2.5 சதம மீட்டர் அகலமும் 4 சதம மீட்டர் நீளமும் 0.5 சதம மீட்டர் தடிப்பும் கொண்ட பகுதிகளாக வெட்டப்பட்டு இத்துண்டுகளை தோய்த்து உண்பதற்கான சோஸ் (வசாபி கலக்கப்பட்ட சோயா சோஸ்) ஒன்றோடு பரிமாறப்படும். மீன் துண்டுகளுடன் சிலவேளைகளில் மெல்லியதாக வெட்டப்பட்ட இஞ்சியும் வழங்கப்படும். இது யப்பானில் மிகவும் பிரசித்தமான உணவாகும்.

## பரிமாறல்
thumb|right|250px|உணவகங்களில் பொதுவாக வாடிக்கையாளர் முன்னதாகவே சசிமி தாயாரிக்கப்படும்
சசிமி யப்பானிய பாரம்பரிய உணவில் பெரும்பாலும் முதலாவதாக உட்கொள்ளப்படும் சிற்றுணவாகும். ஆனால் இதுவே பிரதான உணவாகப் பரிமாறப்படும் சந்தர்ப்பங்களும் அதிகமாகும். சசிமி ஏனைய உணவுகளின் சுவை நாவை பாதிக்கும் முன்னர் உட்கொள்ளப்பட வேண்டும். சசிமியின் சுவை அதில் பயன்படுத்தப்பட்டுள்ள கடலுணவுக்கேற்ப வேறுபடக் கூடியதாகும். கடலுணவுடன் முள்ளங்கிக் கிழங்கு சிறு கீற்றுகளாக சீவப்பட்டு பரிமாறப்படும். சசிமியுடன் பரிமாறப்படும் சோஸ் பொதுவாக சோயா சோஸ், வசாபி, தேசிக்காய்ச் சாறு போன்றவற்றின் கலப்பாகும். யப்பானியர்கள் வசாபியை தாங்களே சோயா சோஸில் கலக்க விரும்புவதால், இவை தனித்தனியாக பரிமாறப்பட்டு உணவுக்கு முன்னர் அவரவரே கலந்து கொள்வர். வசாபி சுவையூட்டியாக பயன்பட்டாலும் அது சமைக்கப்படாத கடலுணவில் இருக்கக் கூடிய பாக்டீரியாக்களை அழிக்க உதவுகிறது.

## வகைகள்
பொதுவான மூலப் பொருட்கள்:

* 鮭 சகே: செமண்
* いか இக்கா: Squid
* えび எபி: இரால்
* まぐろ மகுரோ: டூனா 
* さば சபா: மெகரல் 
* たこ டகோ: ஒக்டோபஸ் 
* とろ டோரோ: Fatty Tuna 
* はまち அமச்சி: Yellowtail
* ふぐ புகு: Takifugu

ஆக்டோபஸ் சிலவேலைகளில் சமைக்கப்பட்டுப் பரிமாறப்பட்டாலும் செமண் டூனா போன்றவை சமைக்கப்படாமலேயே பரிமாறப்படும்.
* The Sushi

பகுப்பு:சப்பானிய உணவுகள்
தமிங்கிலம்

தமிழ் மொழியின் பேச்சிலோ எழுத்திலோ ஆங்கில சொற்களின் பயன்பாடும் ஆங்கில இலக்கணக் கட்டமைப்பும் அதிகம் காணப்படும் பொழுது அந்த பேச்சையோ எழுத்தையோ **தமிங்கிலம்** எனலாம். தமிங்கிலிசு, தங்கிலிசு என்றும் சிலர் குறிப்பிடுவதுண்டு. தமிங்கிலம் ஆங்கிலத்தின் வட்டார மொழி வழக்கு அல்ல. இது தமிழ் மொழியின் திரிபே ஆகும். தமிங்கிலத்தை தமிழில் அதிக சமசுகிருதச் சொற்களின் பயன்பாட்டால் தோன்றிய மணிப்பிரவாள நடையோடு ஒப்பிடுவது தகும். சில தமிழர்கள் தமிழரோடு ஆங்கிலத்தில் உரையாடும்பொழுது தமிழ்ச் சொற்களை இடையிடையே பயன்படுத்துவதும் உண்டு.

## காரணங்கள்:
### குடியேற்றவாதம்
ஆங்கில காலனித்துவ ஆட்சியில் ஆங்கிலம் கல்வி, நிர்வாக, சட்ட, அரச மொழியாக இருந்தது. அது ஆங்கில மொழி தமிழ்நாட்டிலும், இலங்கையிலும் பரவ வழி வகுத்தது. தமிழ் மொழி பேச்சு வழக்கில் ஆங்கில மொழியின் பல சொற்களை உள்வாங்கியது.

### வர்க்கவாதம்
தமிங்கிலம் பேசுவதால், அதாவது அதிக ஆங்கில சொற்கள் பயன்படுத்திப் பேசினால், தம்மை படித்தவராக, அல்லது உயர் வர்க்கத்தவராக அடையாளப்படுத்தலாம் என்று தவறாக எண்ணிப் பலர் பயன்படுத்துகின்றனர். இது இவர்களின் அறியாமையே. ஆங்கிலம் ஒரு பொருளீட்டு மொழி மட்டுமே என்பதை உணராததே ஆகும். இது காலனித்துவ காலத்தில் உயர் கல்வியை அல்லது உயர் பதவிகளை ஆங்கிலம் படித்தோர் மட்டும் பெற்றதன் தொடர்ச்சியான மனப்பாங்கு ஆகும்.

### ஊடகங்கள்
இன்று ஊடகங்களில், குறிப்பாக தமிழ்நாட்டுத் தொலைக்காட்சிகளில் நல்ல தமிழ் தெரியாத அல்லது சரியான தமிழ் உச்சரிப்புத் தெரியாத தொகுப்பாளர்கள் தமிங்கிலத்தைப் பெரிதும் பயன்படுத்துகின்றனர். இதைப் பின்பற்றி பலரும் தமிங்கிலம் பேசுகிறார்கள். இந்த இழிநிலையை நீக்க விரைவான நடவடிக்கைகள் எடுக்கப்பட வேண்டும் எனத் தமிழ் ஆர்வலர்கள் கூறுகின்றனர். தமிழர் வாழும் இலங்கை, மலேசியா, சிங்கப்பூர், புலம்பெயர்ந்து வாழும் பிற நாடுகளில் இத்தகைய இழிநிலை இல்லை. 

### உலகமயமாதல்

### மொழிக் குறைபாடுகள்
தமிழ் மொழியில் இலகுவாக உயர் கல்வி பெறும் வசதி இல்லை.. குறிப்பாக கணிதம், பொறியியல், வேதியியல், மருத்துவம் போன்ற துறைகளில் தமிழ் மொழியில் ஆக்கங்கள் அரிது. இதனால் அன்றாடம் பயன்படும் மொழியாக ஆங்கிலம் தமிழ்நாட்டிலும், இலங்கையிலும் உள்ளது. இப்படி துறைசார் உரையாடல்களில் ஆங்கிலம் அதிகம் பேசுப்படுவது, அறிவியல் தமிழ் போதிய வளர்ச்சி பெறாமை காரணம் ஆகும்.

## தமிங்கிலச் சொற்கள் பட்டியல்

## ஊடகங்களில் தமிங்கிலம்
தமிழ்நாட்டில் அச்சு மற்றும் எழுத்து ஊடகங்களில் தமிங்கிலத்தில் பேசுவதும் எழுதுவதும் நாகரிகம் எனக் கருதுவோர் உள்ளனர். குறிப்பாக இளைய தலைமுறையினரோடு இயல்பாக தொடர்பாடுவதற்கு தமிங்கிலத்தையே பயன்படுத்துகின்றனர். ஆங்கிலம் கலக்காத தமிழில் பேசுவோர் மொழித் தீவிரவாதிகள் என்று சித்தரிக்கப்படுவதும் நகைப்புக்குண்டாவதும் உண்டு.

### தொலைக்காட்சி நிகழ்ச்சிகள்
* லிட்டில் யீனியசு - அதி பெரும்பான்மையாக ஆங்கிலம்
* சூப்பர் மம் - பெரும்பாலும் ஆங்கிலம்
* சூப்பர் சிங்கர்

### திரைப்படங்கள்
* அபியும் நானும் (திரைப்படம்)

## இவற்றையும் பார்க்க
* செந்தமிழ்
* மொழி புத்துயிர்ப்பு
* தனித்தமிழ்
* மொழி நகர்வு

## மேற்கோள்கள்

## வெளி இணைப்புகள்
* தமிங்கிலம் தொடர்பாக இராம.கி. மூன்று கருத்தோட்டங்கள்
* தமிங்கிலம் என்னும் ஒரு நோய் 
* தமிங்கிலம் காலத்தின் கட்டாயமா?

பகுப்பு:தமிழ்
மேமன்கவி

**மேமன்கவி** (*Memon Kavi*, அப்துல் கரீம் அப்துல் ரஸாக், ஏப்ரல் 29, 1957) வட இந்திய குஜராத் மாநிலத்தைச் சார்ந்த மேமன் சமூகத்தில் பிறந்து இலங்கைத் தமிழ்க் கலை இலக்கிய உலகில் தன்னை படைப்பாளியாக அடையாளப்படுத்திக் கொண்டவர்.

## வாழ்க்கைச் சுருக்கம்
வட இந்தியாவின் குஜராத் மாநிலத்திலிருந்து இலங்கையில் குடியேறிய மேமன் சமூகத்தின் மத்தியதரக் குடும்பம் ஒன்றில் இரண்டு பெண் பிள்ளைகளுக்கு அடுத்து மூத்த ஆண் மகனாகப் பிறந்தவர் அப்துல் ரசாக். மேமன்மொழி எழுத்து வடிவம் இல்லாது பேச்சு மொழியாக மட்டுமே இருந்தமையால், இவரின் தந்தை இவரை தமிழ் மொழி மூலத்திலான பாடசாலையில் சேர்த்தார். எட்டாம் வகுப்புடன் இவர் தனது பாடசாலை கல்வியை முடித்துக் கொண்டார். மேமன் சமூகத்தினர் பொதுவாக வணிகத் துறையிலேயே ஆர்வம் காட்டுவர். ஆனாலும் இவரோ அன்றைய காலத் தொடக்கம் எழுத்தாளனாக ஆக வேண்டும் என்ற ஆர்வத்தில் பல்வகையான நூல்களைப் படித்துக் கொண்டிருந்த காரணத்தால் முறையான கல்வி மீது ஏற்பட்ட சலிப்பில் பாடசாலைக் கல்வியை இடை நடுவில் கைவிட்டார். பாடசாலை வாழ்வின் இறுதிப்பகுதியில் இவரது தமிழாசிரியர் இலங்கை வானொலி நாடக புகழ் எம். அஸ்ரப்கான் இவரது வாசிப்பு பழக்கத்திற்கு ஊக்கப்படுத்தினார். பிற்காலத்தில் திறந்த பல்கலைக்கழகத்தில் பத்திரிகைத்துறை பாடநெறியை முடித்தார்.

## எழுத்துலகில்
இவரது முதலாவது கவிதை 1974 ஆம் ஆண்டு சுதந்திரன் இதழில் *தமிழே என் மூச்சு* எனும் தலைப்பில் வெளிவந்தது. முற்போக்கு எழுத்தாளர் சங்கத்துடன் ஆரம்பத்திலிருந்து தொடர்புகளைப் பேணி வருகிறார். 1990 ஆம் ஆண்டிற்கான இலங்கை சாகித்திய மண்டல பரிசை இவரது *நாளைய நோக்கிய இன்றில்* கவிதைத் தொகுதிக்காகப் பெற்றார்.

பல இதழ்களுக்கு ஆசிரியராகவும், உதவி ஆசிரியராகவும் பணியாற்றி இருக்கிறார். இவரது கவிதைகள் சில ஆங்கிலம், சிங்களம், உருசிய மொழிகளில் மொழிபெயர்க்கப்பட்டுள்ளன. கவிதை ஓன்று தேசிய கல்வி நிறுவனம் வெளியிட்டிருக்கும் ஆசிரியர் பயிற்சி பாட நூலில் இடம் பெற்று இருக்கிறது. சப்பரகமுவ பல்கலைக்கழகத்தில் கலைமாணி பாட நெறி மேற்கொண்ட மாணவர் ஒருவர் இவரது கவிதைகளைப் பற்றிய ஓர் ஆய்வுக் கட்டுரை சமர்ப்பித்துள்ளார்.

## இவரது நூல்கள்
* *யுகராகங்கள்* (1976, எழுத்தாளர் கூட்டுறவு பதிப்பகம்)
* *ஹிரோசிமாவின் ஹீரோக்கள்* (1982, நர்மதா பதிப்பகம், தமிழ் நாடு)
* *இயந்திர சூரியன்* (1984, நர்மதா பதிப்பகம், தமிழ் நாடு)
* *நாளையை நோக்கிய இன்றில்* (1990, நர்மதா பதிப்பகம், தமிழ் நாடு)
* *மீண்டும் வசிப்பதற்காக* (1999, மல்லிகைப் பந்தல்)
* *உனக்கு எதிரான வன்முறை* (2005, துரைவி வெளியீடு)
* *ஒரு வாசகனின் பிரதிகள்* -கட்டுரைத் தொகுப்பு (2010, கொடகே வெளியீடு)
* *மொழி வேலி கடந்து..* -கட்டுரைத் தொகுப்பு (2013, கொடகே வெளியீடு)
*ஆதிகளின் புதைகுழிகளிலிருந்து....கவிதைத் தொகுப்பு (2017, கொடகே வெளியீடு)
* * பிரதிகள் பற்றிய பிரதிகள் * (2019, கொடகே வெளியீடு
** பின்காலனியம்- கலை இலக்கியமும், கோட்பாடும் (அச்சில்)*
*டொமினிக் ஜீவாவும் நானும் (அச்சில்)

## விருதுகள்
* 1990 - *நாளைய நோக்கிய இன்றில்*, இலங்கை சாகித்திய மண்டலப் பரிசு.
* 2005 - *உனக்கு எதிரான வன்முறை*, யாழ். இலக்கிய வட்டத்தின் இணைப்புச் சங்கமான இலங்கை இலக்கியப் பேரவையின் சிறப்பு விருது.

## மேற்கோள்கள்

## வெளி இணைப்புகள்
* உனக்கு எதிரான வன்முறை  - மின்னூல் - நூலகம் திட்டம்
*Man of Pakistani origin makes waves as Tamil poet, dawn.com, திசம்பர் 30, 2011
*Sarabjit, Memon Kavi and barriers to mobility, டைம்ஸ் ஒஃப் இந்தியா, சூலை 1, 2012

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:1957 பிறப்புகள்
இஸ்லாம்கல்வி.காம்

**இஸ்லாம்கல்வி.காம்** என்பது அரபு நாடுகளில் உள்ள இஸ்லாமிய கலாச்சார நிலையங்களின் தமிழ் கட்டுரைகள், புத்தகங்கள் மற்றும் பிற இஸ்லாமிய இணையத் தளங்களில் (வலைப்பதிவுகளைத் தவிர) வெளிவராத பயனுள்ள ஆக்கங்கள், இணைய தொழில்நுட்பக் குறிப்புகள் ஆகியவற்றை தொகுப்பதற்காக ஆர்வமுள்ள தனிநபர்களால் சவுதி அரேபியாவில் உள்ள ஜித்தா மாநகரில் 2004 ஆம் ஆண்டில் தொடங்கப்பட்ட இணையத்தளமாகும். 

## அரங்கம்

இஸ்லாம் மற்றும் முஸ்லிம்கள் சம்பந்தப்பட்ட வலைப்பதிவுகளோடு தொழில்நுட்பம் சம்பந்தமான வலைப்பதிவு செய்திகளையும் தானியங்கி முறையில் அரங்கம்  திரட்டுகிறது. 

## வெளி இணைப்புகள்

*இஸ்லாம்கல்வி.காம் இணையத்தளம்

பகுப்பு:சமயம் பற்றிய தமிழ் வலைத்தளங்கள்
பகுப்பு:இசுலாமியப் பண்பாடு
பகுப்பு:தமிழ் இசுலாமிய ஊடகங்கள்
இயன் தோப்

**இயன் ஜேம்ஸ் தோப்** (Ian James Thorpe, பி. அக்டோபர் 13, 1982) ஆஸ்திரேலியாவைச் சேர்ந்த முன்னாள் நீச்சல் வீரர். நீச்சல் வரலாற்றில் freestyle வகை நீச்சலில் மிகச் சிறந்த வீரர்களில் ஒருவராகக் கருதப்படுகிறார். ஐந்து ஒலிம்பிக் தங்கப் பதக்கங்களைப் பெற்றவர். தனது 24 ஆவது வயதில் நவம்பர் 21, 2006 அன்று நீச்சலுலகில் இருந்து ஓய்வு பெறுவதாக அறிவித்துள்ளார்.

## மேற்கோள்கள்

பகுப்பு:ஆஸ்திரேலிய நீச்சல் வீரர்கள்
பகுப்பு:1982 பிறப்புகள்
பகுப்பு:வாழும் மக்கள்
ரவி மோகன்

**இரவி மோகன்**  (*Jayam Ravi*, பிறப்பு:10 செப்டெம்பர் 1980) (முன்னர் ஜெயம் இரவி என்ற மேடைப் பெயரால் நன்கு அறியப்படுபவர்), தமிழ்த் திரைப்படங்களில் பணிபுரியும் ஒரு இந்திய நடிகராவார். மூத்த திரைப்பட படத்தொகுப்பாளர்  ஏ. மோகனின் மகனாவார். இரவி ஜெயம் படத்தில் கதாநாயகனாக அறிமுகமானார். அதற்காக ஒரு தமிழ்நாடு அரசின் திரைப்பட விருதும் ,  ஒரு தென்னிந்திய பிலிம்பேர் விருதும் ,  மூன்று தென்னிந்திய சர்வதேசத் திரைப்பட விருதுகளையும் வென்றுள்ளார்.  ஜெயம் திரைப்படத்தின் வெற்றி, அந்தத் தலைப்பே அவரது மேடைப் பெயரின் முன்னொட்டாக மாறியது. இவருடைய அண்ணன் இயக்கிய எம். குமரன் சன் ஆஃப் மகாலட்சுமி , உனக்கும் எனக்கும் , சந்தோஷ் சுப்பிரமணியம், தனி ஒருவன் உள்ளிட்ட படங்களில் நடித்தார்.

## ஆரம்பகால வாழ்க்கையும், குடும்பமும்
மோகன் இரவி என்ற இயற்பெயர் கொண்ட ஜெயம் இரவி மதுரை மதுரை திருமங்கலத்தில் பிறந்தார். இவரின் தந்தை மோகன் தமிழ் இராவுத்தர், இவரின் தாயார் ஆந்திராவைச் சேர்ந்தவர். இவரது அண்ணன் மோகன் இராஜா ஒரு திரைப்பட இயக்குநராவார். மோகன் இராஜாவின் பெரும்பாலான படங்களில் இரவி முக்கியக் கதாபாத்திரத்தில் நடித்தார். இவரது சகோதரி ரோஜா என்பவர் பல் மருத்துவராவார். இரவி சென்னையிலும் ஹைதராபாத்திலும் வளர்ந்தார். சென்னை அசோக் நகரிலுள்ள ஜவஹர் வித்தியாலயாவில் தனது பள்ளிப்படிப்பை முடித்தார். பரதநாட்டிய நடனக் கலைஞர் நளினி பாலகிருஷ்ணனிடம் நடனத்தைக் கற்றுக் கொண்டு தனது 12 வயதில் அரங்கேற்றத்தை நிகழ்த்தினார். சென்னை இலயோலா கல்லூரியில் கட்புலத் தொடர்பாடல் பட்டம் பெற்ற பிறகு, திரைப்படத் துறையில் நுழைய முடிவு செய்தார். மும்பையிலுள்ள கிஷோர் நமித் கபூர் நிறுவனத்தில் நடிப்புப் பயிற்சி பெற்றார். நடிகராக அறிமுகமாவதற்கு முன்பு, கமல்ஹாசன் நடித்த *[[ஆளவந்தான் (திரைப்படம்)|ஆளவந்தான்]]* (2001) படத்தில் சுரேஷ் கிருஷ்ணா உதவி இயக்குநராக இரவி பணியாற்றியிருந்தார்.

## திரை வரலாறு
ஜெயம் ரவி தன்னுடைய தந்தையின் தயாரிப்பிலும், சகோதரனின் இயக்கத்திலும் வெளிவந்த ஜெயம் திரைப்படத்தில் கதாநாயகனாக அறிமுகமானார். இத்திரைப்படம் 2002ல் இதேபெயரில் தெலுங்கில் வெளிவந்த திரைப்படத்தின் மறு ஆக்கமாகும். ஜெயம் திரைப்படத்தில் நடித்தமையால் ஜெயம் ரவி என்ற பெயரில் அடையாளப்படுத்திக் கொள்ளப்பட்டார். அடுத்து எம். குமரன் சன் ஆஃப் மகாலஷ்மி திரைப்படத்தில் நடித்தார், இப்படம் தெலுங்கில் வெளிவந்த அம்மா நன்னா ஓ தமிழ் அம்மாயி என்ற திரைப்படத்தின் மறு ஆக்கமாகும்.

## தனிப்பட்ட வாழ்க்கை
ஜெயம் இரவி 2009 சூன் 4 அன்று பிரபல தொலைக்காட்சித் தயாரிப்பாளரான சுஜாதா விஜயகுமாரின் மகள் ஆர்த்தியை திருமணம் செய்து கொண்டார். இவர்களுக்கு இரண்டு மகன்கள் உள்ளனர். அவர்களில் ஒருவர் ஆரவ். *[[டிக் டிக் டிக் (2018 திரைப்படம்)|டிக் டிக் டிக்]]* திரைப்படத்தில் ஒரு பாத்திரத்தில் நடித்தார், ஜெயம் இரவியும் ஆர்த்தியும் 2024 இல் பிரிந்தனர்.

## திரைப்படங்கள்

## மேற்கோள்கள்

## வெளி இணைப்புகள்

*
*
*

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:மதுரைத் திரைப்பட நடிகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:பரதநாட்டியக் கலைஞர்கள்
பகுப்பு:தமிழ் முசுலிம் நபர்கள்
பகுப்பு:இந்திய முஸ்லிம்கள்
பகுப்பு:இந்தியத் தமிழர்
பகுப்பு:தமிழ் நடிகர்கள்
பகுப்பு:தெலுங்கு மக்கள்
பகுப்பு:தமிழர்
பரத்

**பரத்** (பிறப்பு - 21 ஜூலை, 1983,சென்னை), தமிழ்த் திரைப்பட நடிகர் ஆவார். இவரது நடிப்புத் திறன் மற்றும் நடனத் திறனுக்காக அறியப்படுகிறார்.

## திரைப்படங்கள்

## இவற்றையும் பார்க்கவும்
* தமிழ்த் திரைப்பட நடிகர்களின் பட்டியல்

## வெளி இணைப்புகள்
* 
* யாகூ குழுமங்களில் பரத் ரசிகர் மன்றம் .

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1984 பிறப்புகள்
பகுப்பு:திருச்சி மாவட்ட மக்கள்
பகுப்பு:சென்னை நடிகர்கள்
பகுப்பு:1983 பிறப்புகள்
ஜெனிலியா

**ஜெனிலியா** (ஹரிணி) (பிறப்பு: ஆகஸ்ட் 5, 1987, இந்தியா) இந்தியத் திரைப்பட நடிகை ஆவார். தமிழ், தெலுங்கு, இந்தி, கன்னட மொழித் திரைப்படங்களில் நடித்து உள்ளார். இயக்குநர் சங்கர் தனது பாய்ஸ் திரைப்படத்தின் மூலம் ஜெனிலியாவை அறிமுகப்படுத்தினார். பின்னர், நடிகர் விஜய், பரத், ஜெயம் ரவி ஆகியோர் படங்களில் நடித்துள்ளார்.  சந்தோஷ் சுப்பிரமணியம் படத்தில் ஹாசினியாக குதூகலம், குறும்புத்தனம் மிக்கப் பெண்ணாக நடித்து அனைத்து தரப்பு மக்களையும் கவர்ந்தார்.

## விருதுகள்
### பிலிம்பேர் விருதுகள்
* 2006: சிறந்த நடிகை விருது (தெலுங்கு); *[[பொம்மரில்லு]]*
* 2007: சிறந்த நடிகை விருது (தெலுங்கு); *தீ*

### [[நந்தி விருதுகள்]]
* 2006: சிறப்பு நடுவர் விருது; *[[பொம்மரில்லு]]*

## திரை வாழ்க்கை

## மறுபிரவேசம்

தன் காதலன் ரித்தேஷ் தேஷ்முக்கை மணந்து திரைத்துறையை விட்டுவிலகிய இவர் மறுபடியும், தயாரிப்பாளர் அர்பாஸ் கான் தயாரிக்கும் டாலி கி டோலி என்ற திரைப்படத்தில் இரண்டாவது கதாநாயகியாக நடிக்கிறார்.

## மேற்கோள்கள்

## வெளி இணைப்புகள்
*

பகுப்பு:இந்தித் திரைப்பட நடிகைகள்
பகுப்பு:1987 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பாவனா

**பாவனா** (*Bhavana*, பிறப்பு - ஜூன் 6, 1986, திருச்சூர், கேரளா) தமிழ், மலையாளத் திரைப்பட நடிகையாவார். தமிழ் திரையுலகில் சித்திரம் பேசுதடி திரைப்படத்தின் மூலம் பாவனா அறிமுகமானவர் . வெயில் திரைப்படத்தில் சிறப்பாக நடித்ததற்காக பாரட்டுகள் கிடைத்தது. தீபாவளி, ஜெயம் கொண்டான், அசல் ஆகிய திரைப்படங்கள் இவருக்கு ஏராளமான இரசிகர்களை பெற்றுத் தந்தது.

## திரைப்படங்கள்
### தமிழ்
* 2009 - *[[அசல்]]* 
* 2008 - *ஜெயம்கொண்டான்*
* 2007 - *வாழ்த்துக்கள்*
* 2007 - *[[ராமேஸ்வரம் (திரைப்படம்)|ராமேஸ்வரம்]]*
* 2007 - *ஆர்யா*
* 2007 - *[[கூடல் நகர்]]*
* 2007 - *தீபாவளி*
* 2006 - *[[வெயில் (திரைப்படம்)|வெயில்]]*
* 2006 - *கிழக்கு கடற்கரை சாலை*
* 2006 - *சித்திரம் பேசுதடி*

### மலையாளம்
*
* 2003 - ஸ்வப்னக் கூடு

## கன்னடம்
* 2010 - ஜாக்கி
* 2011 - விஷ்ணுவர்தனா
* 2012 - ரோமியோ
* 2012 - யாரே குகாத்லி
* 2013 - தொப்பிவாலா
* 2013 - பச்சன்
* 2015 - மைதிரி

## இவற்றையும் பார்க்கவும்
* தமிழ்த் திரைப்பட நடிகைகளின் பட்டியல்

## மேற்கோள்கள்

## வெளி இணைப்புகள்
* அதிகாரப்பூர்வ இணையத்தளம்
* பாவனா புகைப்படக் காட்சியகம்
* 

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:திருச்சூர் மாவட்ட மக்கள்
நவம்பர் 2006

## நவம்பர் 2006 செய்தித் தொகுப்பு
* நவம்பர் 29, 2006 - கூகிள் விடைகள் சேவை நிறுத்தம்.
* நவம்பர் 27, 2006 - தமிழீழ விடுதலைப் புலிகளின் தலைவர் வேலுப்பிள்ளை பிரபாகரன், 2006 ஆம் ஆண்டு மாவீரர் நாள் உரையில் *சிங்களப் பேரினவாதத்தின் கடுமையான போக்கு, தமிழீழ மக்களுக்கான தனியரசு என்பதைத் தவிர வேறு ஒரு தெரிவினையும் விட்டு வைக்கவில்லை* என்று குறிப்பிட்டுள்ளார்.  

* நவம்பர் 24, 2006 - முறையின்றியும், அனுமதியின்றியும் கட்டப்பட்ட வீடுகளினால் சென்னை மாநகரமானது வாழ இயலாத நகரமாக உள்ளதாக தமிழக அரசின் மீது உச்சநீதி மன்றம் தெரிவித்து உள்ளது.
* நவம்பர் 10, 2006 - யாழ்ப்பாணம் நாடாளுமன்ற உறுப்பினரும் தமிழ்த் தேசியக் கூட்டமைப்பின் உறுப்பினருமான **[[நடராஜா ரவிராஜ்]]**  நவம்பர் 10, 2006 அன்று இலங்கை இந்திய நேரம் காலை எட்டு மணியளவில் மோட்டார் சைக்கிளில் வந்த இனம் தெரியாத ஆயுததாரியினால்  கொழும்பில் அவரது இல்லத்தில் வைத்து சுட்டுக் கொல்லப்பட்டார்.

* நவம்பர் 8, 2006 - வாகரையில் இடம்பெயர்ந்த தமிழர்கள், இலங்கை இராணுவத்தின் தாக்குதலுக்கு உள்ளாகியதில் 53 பேர் உயிரிழந்தனர்; 130 பேர் படுகாயமுற்றனர். பார்க்க - வாகரை குண்டுத்தாக்குதல்

* நவம்பர் 5, 2006 - பாக்தாத் நீதிமன்றம் சதாம் உசேனுக்கு தூக்குத் தண்டனை அறிவித்தது.

பகுப்பு:2006 செய்திகள்
விஷால்

**விஷால் கிருஷ்ணா ரெட்டி** (*Vishal*, பிறப்பு:29 ஆகத்து 1977) தமிழ்த் திரைப்பட நடிகராவார். நடிகராவதற்கு முன் நடிகர் அர்ஜுனிடம் உதவி இயக்குனராகவும் பணி புரிந்துள்ளார். தயாரிப்பாளர் ஜி. கே. ரெட்டி, ஜானகி தேவி, விஷாலின் தாய் தந்தையாவர். இவர் பிறப்பால் தெலுங்கராக இருந்தாலும் தமிழ்த் திரைப்படங்களின் மூலமே பிரபலமானார். இவர் முதல் முதலாக நடித்த செல்லமே, சண்டக்கோழி, திமிரு ஆகிய திரைப்படங்கள் வெற்றி பெற்றன. விஷால் தற்போது தென்னிந்திய நடிகர் சங்கத்தின் பொதுச்செயலாளர் பதவியிலும் உள்ளார்.

## தொழில்
கல்லூரி படிப்பை முடித்ததும், தென்னிந்தியத் திரைப்படங்களில் நடிக்குமாறு குடும்பத்தினர் ஆலோசனை வழங்கினர். நடிகர் அர்ஜுனிடம், வேதம், ஏழுமலை ஆகிய திரைப்படங்களில் உதவி இயக்குனராகப் பணியாற்றினார். இதுவரை கிட்டத்தட்ட இருபது படங்களில் நடித்துள்ளார்.

## வாழ்க்கை
விஷால் 1977 அகத்து 29 இல் பிறந்தார். இவரது தாய்மொழி தெலுங்கு ஆகும். இவரது தந்தையும் தாயும் தமிழ் மற்றும் தெலுங்கு திரைப்படத்துறைகளில் முன்னணி தயாரிப்பாளர்களாக விளங்கினர். தற்போது இவரது குடும்பம் சென்னையில் வசிக்கிறது. இவர் டான் போஸ்கோ பள்ளியிலும் இலயோலா கல்லூரியிலும் பயின்றார். இவரது பேராசிரியர் ச. ராஜநாயகம் அளித்த ஊக்கத்தினால் நடிக்க வந்துள்ளார்.

## அரசியல்
சென்னையில் உள்ள ஆர்.கே.நகர் தொகுதியின் சட்டமன்ற உறுப்பினராக இருந்த ஜெ. ஜெயலலிதா மரணத்திற்குப் பிறகு அத்தொகுதி காலியாக இருந்தது. அத்தொகுதிக்கான இடைத்தேர்தல் 2017 திசம்பர் 21-இல் நடைபெற்றது. அதற்காக விஷால் வேட்புமனு தாக்கல் செய்தார். விஷால் வேட்புமனுவை சரியாக பூர்த்தி செய்யாததால் இவரது வேட்புமனுவை தேர்தல் அதிகாரிகள் நிராகரித்தனர்.

## திரைப்பட வரலாறு

## இவற்றையும் பார்க்கவும்
* தமிழ்த் திரைப்பட நடிகர்களின் பட்டியல்

## மேற்கோள்கள்

## வெளி இணைப்புகள்
*
*
*

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டுத் திரைப்பட நடிகர்கள்
ஜீவா (திரைப்பட நடிகர்)

**ஜீவா** (பிறப்பு - சனவரி 4, 1984, இயற்பெயர் - அமர்) தமிழ்த் திரைப்பட நடிகராவார். திரைப்படத் தயாரிப்பாளரான ஆர். பி. சௌத்ரி இவரின் தந்தையும், திரைப்பட நடிகரான ரமேஷ் இவரது உடன் பிறந்தவரும் ஆவர். தொடக்கத்தில் வழக்கமான திரைப்பட நடிகராக அறிமுகமான இவர், தற்பொழுது மாறுபட்ட கதைப் பாத்திரங்களை தேர்ந்தெடுத்து நடிப்பதற்காக அறியப்படுகிறார்.

## திரைப்படவியல்

இவர் 2019 ஆம் ஆண்டு கீ என்ற படத்தில் நடித்தார்.

## குறிப்புகள்


## வெளியிணைப்புகள்

* 
* 

பகுப்பு:1984 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
நிலத்தோற்றக் கலை

thumb|250px|நியூ யார்க், மான்ஹட்டனிலுள்ள ''மத்திய பூங்கா''. ஏனைய பல பூங்காக்களைப் போலவே இதுவும் நிலத்தோற்ரக்கலையில் ஒரு ஆக்கம் ஆகும்.
**நிலத்தோற்றக் கலை** (landscape architecture) என்பது, நிலத்தை வெளி (space) மற்றும் அதிலுள்ள பொருட்களோடு சேர்த்து, பாதுகாப்பான, செயற்திறன் கொண்ட, சுகாதாரமான, மனதுக்கு மகிழ்வு தரக்கூடிய முறையில் ஒழுங்கு படுத்துவது தொடர்பானதாகும் என்று கூறப்படுகின்றது. இது, கட்டிடங்கள், நில அமைப்பு, நீர், தாவரவகைகள் போன்றவற்றுக்கு இடையேயான தொடர்புகளை வடிவமைக்கும் கலையாகும். நிலத்தோற்றக் கலைஞர்களின் அமெரிக்க சமூகம் (American Society of Landscape Architects), நிலத்தோற்றக் கலை தொடர்பாகப் பின்வருமாறு விவரம் தரும்போது, இத் துறையானது, அயற்சூழல், நகரங்கள், பெருநகரங்கள், ஆகியவற்றின் சூழலை வடிவமைப்பதுடன், இதன் நோக்கம், காடு, வயல், ஆறு மற்றும் கடற்கரைகள் அடங்கிய இயற்கைச் சூழலைப் பாதுகாப்பது, அவற்றை மேலாண்மை செய்வது ஆகியவற்றையும் உள்ளடக்குவதாகக் கூறுகிறது.

கட்டிடங்களைச் சுற்றியுள்ள நிலப்பகுதிகளைத் தாவரங்கள், நடைபாதைகள், நீர் அமைப்புகள் போன்றவற்றைப் பயன்படுத்தி வடிவமைப்பதுடன், பொதுச் சதுக்கங்கள், ஊடுபாதைகள், பூங்காக்கள், நெடுஞ்சாலையை அண்டிய சூழல்கள், ஆகியவற்றைக் கவர்ச்சிகரமாக ஆக்குவதிலும் நிலத்தோற்றக் கலை பெரும்பங்கு வகிக்கின்றது.

பகுப்பு:வடிவமைப்பு
பகுப்பு:உயர்தொழில்கள்
பகுப்பு:கட்டிடக்கலை